Geur van vergifnis | Alta Cloete
Tag Archives: Geur van vergifnis
Ouerskapskwessies in Seisoen van vergifnis
Sit ek hier ewe onskuldig en dink aan ‘n gevatte opskrif vir ‘n post oor die ouerskapskwessies in Seisoen van vergifnis – en maak die fout (of nie?) om te Google. Die resultate is so uiteenlopend soos hieronder:
En ek het maar net aan onse Steve gedink … 🙂
Waarskuwing: As jy nie sterk van gestel is nie, moet liewer nie te veel rondkrap op die tweede skakel nie. En as jy nou juis nuuskierig is – go for it! Maar dan moet jy vat wat na jou toe kom …
In elk geval, ek begin toe die manuskrip met die hoofkarakters Wim en Amanda – uitgeknip vir mekaar. En albei se agtergrond en grootste kwessies alreeds vroeër in die reeks vasgeskryf.
Wim is ‘n ernstige outjie uit ‘n stabiele agtergrond. Maar lesers van sy ma (Vivien) se verhaal (Geur van vervulling) sal alreeds weet daar wag vir hom ‘n onaangename Read the rest of this entry »
Posted by Alta Cloete op 07/04/2013 in Alta Cloete skryfwerk, Boeke, Lees, Liefdesverhale, Skrywers, Verhoudingsverhale
Sleutelwoordw: Afrikaans, Alta Cloete, Geur van vergifnis, lees, liefdesverhale, ouers, ouerskapskwessies, Seisoen van vergifnis, vaderskap
Is ons helde ooit nog helde?
Lank, lank gelede, toe ons almal nog jonk en jikkerig (seker eintlik jeukerig, maar dit val nie so lekker op die oor nie) was, was goed nog goed en sleg was sleg. Daar was goeie ouens en daar was slegte ouens. Cowboys en crooks. Boere en Kakies. Voortrekkers en Zoeloes. Soldaat teenoor terroris. En ‘n paar nog minder polities korrekte moontlikhede wat ek liewer nie hier gaan noem nie.
Maar die wêreld het ingewikkelder geword. (Of ons het maar net oud genoeg geword om sy ingewikkeldheid te besef.) Ons het agtergekom die goeie ouens het ‘n bietjie (of heelwat) sleg in hulle, die slegte ouens het dikwels goeie harte. Die cowboys kon dalk maar netso skelm wees soos die crooks. Elke Kakie was ook maar ‘n ma se seun, Afrika toe gestuur om koloniale gierigheid te bevredig. Die Boere het helaas ook maar gruwelikhede in die oorlog gepleeg. Ons vermoed deesdae al hoe meer die Voortrekkers was Read the rest of this entry »
Posted by Alta Cloete op 20/09/2012 in Alta Cloete skryfwerk, Boeke, Lees, Liefdesverhale, Skrywers, Verhoudingsverhale
Sleutelwoordw: Afrikaans, Alta Cloete, Geur van vergifnis, lees, liefdesverhale, romans, Seisoen van genade, skryf
Moet ek bly of moet ek gly?
Nee, ek oorweeg nie emigrasie nie!
Sedert die romanses Waar sy hoort (Australië) en Liedjie vir jou (Noorweë) het die tema egter ongemerk in my werk ingesluip – en vasgesteek. In Geur van vergifnis keer Mariaan se swerwerbroer terug om te bly en in Seisoen van genade (Mei 2012) ontmoet hy vir Karla, wat as tiener saam met haar ouers Australië toe is en nou alleen teruggekom het. In die pas voltooide (en nog nie goedgekeurde!) Seisoen van vergifnis is dit Wim en Ben wat in Noorweë bly en hulle ouers wat hoop en glo hulle sal wel weer terugkom. Read the rest of this entry »
Posted by Alta Cloete op 22/04/2012 in Alta Cloete skryfwerk, Liefdesverhale, Ouderdom, Suid-Afrika, Verhoudings, Verhoudingsverhale
Sleutelwoordw: Afrikaans, Alta Cloete, Geur van vergifnis, Geur van vervulling, liefdesverhale, romans, romanses, Romanza, Seisoen van genade, Seisoen van vergifnis, skryf, Suid-Afrika
Ontmoet vir Karla …
Sy is pragtig, maar besef dit nie regtig nie (wat dalk ‘n goeie ding is – wie wil nou met ‘n windgat hoofkarakter opgeskeep sit?).
Sy is nie gewoond om haar emosies te wys nie, want in haar grootwordhuis word dit nie gedoen nie. Daar hou jy jou mond en doen jou werk. En oor die verlede karring jy glad nie. Maar nou sukkel sy om werklik met mense kontak te maak en voel sy dikwels afgesny en Read the rest of this entry »
Posted by Alta Cloete op 18/04/2012 in Alta Cloete skryfwerk, Blogging, Boeke, Lees, Liefdesverhale, Skryf, Skrywers, Stories van hoop, Suid-Afrika, Verhoudingsverhale
Sleutelwoordw: Afrikaans, Alta Cloete, emigrasie, expats, facebook, Geur van vergifnis, Karla du Preez, liefdesverhale, romans, Seisoen van genade, skryf, Suid-Afrika
Vanaf skrywersblog: Uittreksel uit Geur van vergifnis
Haar foon se wilde gelui op ‘n rumoerige rockdeuntjie ruk haar en die katte wreed uit die slaap. Die twee strek grasieus en draf dan optimisties gangaf om te gaan kyk of daar nie dalk intussen ‘n wonderwerk by hul kosbakke gebeur het nie. Sy klap die foon eers van die bedkassie af en druk hom toe summier dood. Met skrefiesoë korrel sy na die skermpie. 9:34, sê die ding. En: Marius.
Met ‘n kragwoord wat Lana nagmerries sal gee, vlieg sy uit die bed. Dis so goed soos die wet van Mede en Perse – Saterdagoggende om negeuur vat sy vir Marius om sy kos vir die week te gaan koop. Sweerlik die enigste keer in die week wat hy uit die huis kom. Sy ry met haar eie motor, laai die rystoel in by die huis en uit Read the rest of this entry »
Posted by Alta Cloete op 04/03/2012 in Aanhalings, Alta Cloete skryfwerk, Boeke, Liefdesverhale, Skryf, Skrywers, Verhoudingsverhale
Sleutelwoordw: Afrikaans, Afrikaanse boeke, Alta Cloete, boeke, Geur van vergifnis, Lapa, lees, liefdesverhale, Marile Cloete, romans
08 April · 10:00 – 11:30
Arbeidsgenot Jan van Riebeeckweg 217 Oudtshoorn
Elke vrou het stories om te vertel. Geliefde skrywers van vrouefiksie, Chanette Paul, Alta Cloete en Kristel Loots gesels oor die vrouekarakters in hulle boeke.
Tee en verversings word bedien.
Vir Navrae en besprekings kontak: Mariëtte Wienekus by mariettew@lapa.co.za
RSVP teen 1 April
Posted by Alta Cloete op 25/03/2011 in Alta Cloete skryfwerk, Boeke, Lees, Liefdesverhale, Skryf, Skrywers
Sleutelwoordw: Afrikaans, Alta Cloete, Chanette Paul, Geur van genade, Geur van vergifnis, Kristel Loots, Marile Cloete, Meetsnoer, romans, romanses, Sjokoladesoene, skryf